[{"text_idx": "#000001", "text": "Bizkaiko parke teknologikoa, 812 partzela. Berreaga 1. 48160. Derio (BIZKAIA)."}, {"text_idx": "#000002", "text": "Nekazaritza eta abeltzaintza ustiategiak osatzen dituzten elementuei buruzko proba analitikoak egitea ezinbesteko faktorea da kalitatea, kontserbazioa eta segurtasuna lortzeko, bai eta eraginkortasun ekonomikoari eta iraunkortasunari dagokienez sektorea garatzeko ere."}, {"text_idx": "#000003", "text": "NEIKERek 25 urte baino gehiago daramatza analisi horiek egiten abeltzaintzako ustiategien osasun egoera, nekazaritzan pestiziden erabilera, animalien elikaduran hondakinen presentzia eta esnean patogenoen presentzia, behi birusen existentzia eta abar egiaztatzeko, funtsezko helburu batekin: ustiategien osasuna bermatzea eta euskal nekazaritza sektoretik datozen elikagaien segurtasuna eta kalitatea egiaztatzea."}, {"text_idx": "#000004", "text": "Horretarako, kualifikazio handiko 30 profesionalek baino gehiagok osatutako taldea eta azken belaunaldiko hiru laborategi ditugu, nekazaritzako elikagaien sektoreari zerbitzu analitikoak eta aholkularitza espezializatua eskaintzeko, eta, hala, hauek bermatzeko:"}, {"text_idx": "#000005", "text": "Euskal nekazaritza sektorearen errentagarritasun handiagoa"}, {"text_idx": "#000006", "text": "Lagin edo akreditazio bat gure edozein laborategitara bidaltzeko jarraitu beharreko jarraibideak deskarga ditzakezu. Era berean, bete eta laginarekin batera erantsita bidali beharreko fitxak aurkituko dituzu."}, {"text_idx": "#000007", "text": "Arkautiko (Araba) eta Derioko (Bizkaia) gure egoitzetan daude eskuragarri"}, {"text_idx": "#000008", "text": "Animalia gaixotasunen diagnostikoa: hausnarkarien ugalketa gaixotasunak, mikobakteriosia (tuberkulosia eta paratuberkulosia), hausnarkarien gaixotasun birikoak (IBR, BVD, Border-disease, Maedi-Visna...) edo txerri leptospirosia."}, {"text_idx": "#000009", "text": "Landatzeko eta kontsumorako patataren ziurtagiria.\nHazien araztasun, zenbaketa, ernetze eta bideragarritasun saiakuntzak.\nOnddoek, bakterioek, birusek eta nematodoek landareetan eragindako gaixotasunak diagnostikatzea.\nLandare espezieen barietateak identifikatzea (patata, piperra, tomatea...)."}, {"text_idx": "#000010", "text": "Segurtasun handiko bi instalazio. Orotara, 1.520 m2-ko azalera hartzen dute."}, {"text_idx": "#000011", "text": "Honako hauek ditugu: mikrobiologia eta immunologiako laborategi bat, biosegurtasuneko 3. mailako laborategi bat (BSL-3), biosegurtasuneko 2. eta 3. mailetako animaliekin esperimentatzeko instalazio batzuk, biosegurtasuneko 2. mailako landare saiakuntzarako berotegi bat, kromatografia eremu bat, biologia molekularreko eremuak, kimika analitikoko eremu bat eta landare analisirako laborategi bat."}, {"text_idx": "#000012", "text": "Arrisku handiko eta arnas transmisiorako ahalmen handiko eragile infekziosoak ikertzeko gaitua."}, {"text_idx": "#000013", "text": "Punta-puntako teknologia dute, diagnostiko biologikoak egiteko eta berrogeialdiko fitopatogenoek eragindako gaixotasun arriskutsuak ikertzeko."}, {"text_idx": "#000014", "text": "Segurtasun azpiegitura horiez gainera, ekipamendu esperimentala dugu, gure lan zientifikoa gauzatzeko oso lagungarria baitzaigu."}, {"text_idx": "#000016", "text": "Gobernu zentraleko lehendakaritzak sustatzen du sare hori. Carlos III.a Osasun Institutuak koordinatzen du, eta sareari esker, Krisi Egoerak Gidatzeko Sistema Nazionalak eragile biologiko arriskutsuen mehatxuei aurre egiten lagunduko dion oinarrizko azpiegitura zientifikoa eta teknikoa eduki dezake."}, {"text_idx": "#000017", "text": "ENACek NEIKERentzat egiaztatutako saiakuntza guztiak deskargatu eta kontsulta daitezke."}, {"text_idx": "#000018", "text": "Esperientzia handiko talde bat dugu zure zerbitzura."}, {"text_idx": "#000019", "text": "Informamos, educamos e inspiramos a trave\u0301s de una serie de actividades de participacio\u0301n y eventos abiertos, con el objetivo de crear conciencia sobre el valor y el impacto de nuestra ciencia en la vida de todas las personas."}, {"text_idx": "#000020", "text": "Cookie propioak eta hirugarrenenak erabiltzen ditugu guneak behar bezala funtzionatzeko. Adibidez, gogoratzeko erabiltzaileak zer cookie onartu dituen webgunera sartzeko domeinurako, eta estatistikak biltzeko webgunearen bisitak aztertzeko. Egin klik \"Onartu\" botoian cookie guztiak onartzeko eta zuzenean gunera joateko, edo \"Ezarpenak\" aukeran, onartzen dituzun edo ez dituzun cookie motak aukeratzeko, edo \"Baztertu\" aukeran, ezeztatzeko."}, {"text_idx": "#000021", "text": "Webgune honek cookieak erabiltzen ditu, ahalik eta erabiltzaile esperientziarik onena eskaintzeko. Cookieen informazioa zure nabigatzailean biltegiratzen da eta zenbait funtzio betetzen ditu, hala nola, gure webgunera itzultzen zarenean zu ezagutzea edo gure taldeari webeko zein atal interesgarri eta erabilgarri aurkitzen dituzun ulertzen laguntzea."}, {"text_idx": "#000022", "text": "Si desactivas esta cookie no podremos guardar tus preferencias. Esto significa que cada vez que visites esta web tendra\u0301s que activar o desactivar las cookies de nuevo."}, {"text_idx": "#000023", "text": "\u00a1Por favor, activa primero las cookies estrictamente necesarias para que podamos guardar tus preferencias!"}]